সুজা হায়দার
সুজা হায়দার হলেন একজন পাকিস্তানি গায়ক, গীতিকার এবং সংগীত পরিচালক। খুদা কে লিয়ে (২০০৭) এবং বোল (২০১১) চলচ্চিত্রের প্লেব্যাক গায়ক হিসেবে তিনি জনপ্রিয়তা অর্জন করেন। তিনি ২০০৮ সালে ভারতীয় চলচ্চিত্র রু বা রুতে গান গেয়েছিলেন। তিনি ২ বছরের জন্য লাক্স স্টাইল আওয়ার্ড অনুষ্ঠানে সংগীত পরিচালক হিসেবে কাজ করেছেন। এছাড়াও তিনি তুম মেরে হি রেহেনা, মুকাদ্দাস, সেহরা মে সফর, মন মায়লের মত ধারবাহিকগুলোর সংগীত পরিচালনা করেছেন। 'তেরা ও পেয়ার', 'বাওয়ারে' এবং 'নাওয়াজিসে' হল হায়দারের গাওয়া তিনটি একক। তিনি ২০১৬ সালে কোক স্টুডিওতে সংগীত পরিচালক হিসেবে কাজ করেছেন।